rejauldu/bengali-wikipedia huggingface dataset:
thumb|right|টিনটিনকে নিয়ে প্রথম ডাকটিকিট। বেলজীয় কার্টুনিস্ট হার্জের লেখা ও আঁকা দুঃসাহসী টিনটিন কমিকস সিরিজের স্মরণে বিশ্বের বিভিন্ন দেশে যত ডাকটিকিট প্রকাশিত হয়েছে তার একটি তালিকা নিচে দেওয়া হলো।  ডাকটিকিট-তালিকা বেলজিয়াম, ১৯৭৯ ১৯৬৯ সালের পহেলা অক্টোবর একটি এককালীন ডাকটিকিট প্রকাশ করা হয়। ডাকটিকিটে দেখা যায় টিনটিন ও কুট্টুস আতশ কাচ দিয়ে স্ট্যাম্প দেখছে, যেটাতে ক্যাপ্টেন হ্যাডকের ছবি আছে। হ্যারি থম্পসনের টিনটিন, হার্জ অ্যান্ড হিজ ক্রিয়েশন বইয়ের প্রচ্ছদে ডাকটিকিটের ছবিটি ব্যবহৃত হয়েছে।  নেদারল্যান্ডস, ১৯৯৯ দুটি ডাকটিকিট প্রকাশিত হয় ১৯৯৯ সালের সেপ্টেম্বরে। চাঁদে টিনটিন কমিকসের দুটি ছবি এতে ব্যবহৃত হয়।  বেলজিয়াম, ১৯৯৯ ১৫ই অক্টোবর প্রকাশিত এই ডাকটিকিটে মুন রকেটের ছবি ছিল।  ফ্রান্স, ২০০০ ১১ই মার্চ একটি এককালীন ডাকটিকিট ও একটি মিনিশীট প্রকাশিত হয়।  বেলজিয়াম, ২০০০ একটি ঐককালীন ডাকটিকিট যার ছবিতে দেখা যায়, টিনটিন হার্জের পুতুল নিয়ে খেলছে।  কঙ্গো প্রজাতন্ত্র/বেলজিয়াম, ২০০১ কঙ্গোয় টিনটিন কমিকসের ছবিগুলো ব্যবহার করে কঙ্গো ও বেলজিয়ামের যৌথ প্রকাশনা।  বেলজিয়াম, ২০০৪ ২০০৪ সালের ফেব্রুয়ারিতে টিনটিনের ৭৫তম বার্ষিকী, চাঁদে টিনটিন বইয়ের ৫০ বছর পূর্তি এবং নীল আর্মস্ট্রংয়ের চাঁদে অবতরণের ৩৫ বছর উপলক্ষে বেলজীয় পোস্ট অফিস পাঁচটি ডাকটিকিট প্রকাশ করে।  বেলজিয়াম, ২০০৭ হার্জের জন্মশতবার্ষিকী উদযাপনে বেলজীয় পোস্ট অফিস এক সিরিজে ২৫টি ডাকটিকিট প্রকাশ করে, যার ২৪টিতে ছিল ভিন্ন ভিন্ন ভাষায় কমিকসগুলোর প্রচ্ছদ আর ১টিতে ছিল হার্জের ছবি।  ফ্রান্স, ২০০৭ এক সেটে ৬টি ডাকটিকিট প্রকাশ করা হয়, প্রতিটিতে একেক চরিত্রের ছবি: টিনটিন ও কুট্টুস, প্রফেসর ক্যালকুলাস, ক্যাপ্টেন হ্যাডক, জনসন ও রনসন, বিয়াঙ্কা কাস্তাফিয়র এবং চ্যাং। ছয়টি ডাকটিকিটের ছবি সংবলিত একটি মিনিশীটও এর সাথে বের করা হয়েছে।  আরও দেখুন টিনটিন-অঙ্কিত মুদ্রা  বহিঃসংযোগ The universe of Tintin - Tintin in stamps Philately of Hergé and Tintin with descriptions and illustrations of 95 postal items  Postage stamps বিষয়শ্রেণী:ডাকটিকেট বিষয়শ্রেণী:কাগজজাত দ্রব্য বিষয়শ্রেণী:টিনটিন
জাতীয়তাবাদ, সাম্প্রদায়িকতা ও জনগণের মুক্তি (১৯০৫-৪৭) হচ্ছে সিরাজুল ইসলাম চৌধুরী রচিত ইতিহাসকেন্দ্রিক গুরুত্বপূর্ণ বই। গ্রন্থটি প্রচলিত অর্থে ঘটনার বর্ণনা নয়; বরং ঘটনার তাৎপর্য অনুসন্ধানে নিয়োজিত। ৮১৫ পৃষ্ঠার বইটি ২০১৫ সালে প্রথম প্রকাশিত হয়। বইটিতে লেখক ১৯০৫ সালের বঙ্গভঙ্গ থেকে ১৯৪৭-এর দেশভাগের মধ্যবর্তী বিয়াল্লিশ বছরের সময়প্রবাহে জাতীয়তাবাদী আন্দোলনে ব্যক্তির ভূমিকাকে আলোচনায় এনেছেন, রাজনৈতিক নেতা-কর্মীদের অপরিসীম আত্মত্যাগের ইতিহাসকে বিবেচনায় রেখেছেন, তবে এসব অভিমুখের রাজনৈতিক লক্ষ্য ও তাৎপর্যকে নতুনভাবে বর্তমান কালের নিরিখে যাচাই করেও দেখেছেন। লেখক ইতিহাসের আবরণে অতিকথন ও কিংবদন্তি নির্মাণের পথ প্রত্যাখ্যান করে উপনিবেশিত ভারতবর্ষের উত্তাল সময়ের রাজনৈতিক গতিবিধির প্রায় প্রতিটি ছোট-বড় পর্ব ও নেপথ্য প্রভাবককে বিশ্লেষণ সাপেক্ষে যথাসম্ভব নিরাসক্তভাবে তুলে এনেছেন।  পুরস্কার ও সম্মাননা জাতীয়তাবাদ, সাম্প্রদায়িকতা ও জনগণের মুক্তি গ্রন্থটি ‘প্রথম আলো বর্ষসেরা বই ১৪২১’-এ মননশীল শাখায় পুরস্কার পেয়েছে।  তথ্যসূত্র  বিষয়শ্রেণী:২০১৫-এর বই বিষয়শ্রেণী:ইতিহাস বই বিষয়শ্রেণী:বাংলা ভাষার বই
মোনা আম্বেগাঁওকার (জন্ম ৫ মার্চ ১৯৭০) একজন ভারতীয় অভিনেত্রী যিনি হিন্দি চলচ্চিত্র এবং টেলিভিশনে কাজ করেন।  তিনি ১৫টিরও বেশি নাটক, ১৮টি পূর্ণদৈর্ঘ্য চলচ্চিত্র, ৩৮টি টিভি প্রকল্প, ৩৭টি বিজ্ঞাপন প্রচারণায় অভিনয় করেছেন। হাজার চৌরাসি কি মা চলচ্চিত্রে এবং চিকিৎসা নাটক ধড়কান (টিভি সিরিজ)-এ ডাক্তার চিত্রা চরিত্রে তার একটি ছোট ভূমিকা ছিল।   শ্রীধর রঙ্গায়ন পরিচালিত এবং সোলারিস পিকচার্স প্রযোজিত ২০১৮ সালের হিন্দি পূর্ণদৈর্ঘ্য চলচ্চিত্র ইভিনিং শ্যাডোজে মোনা আম্বেগাঁওকার প্রধান চরিত্রে অভিনয় করেছিলেন।[ তথ্যসূত্র প্রয়োজন ]  তিনি বসুধা নামে একজন দক্ষিণ ভারতীয় নারীর ভূমিকায় অভিনয় করেন, যিনি তার ছেলে কার্তিকের (দেবাংশ দোশি) সমকামী হওয়ার সত্যতার মুখোমুখি হন। ঐতিহ্যবাহী সমাজের সন্তান এবং পুরুষতান্ত্রিক পরিবারের মধ্যে আবদ্ধ হওয়ায়, তার ছেলের যৌনতা মেনে নিতে তার খুব কষ্ট হয়। তিনি আরও ভয় পান যে তার কঠোর স্বামী দামোদর (বিখ্যাত অভিনেতা অনন্ত নারায়ণ মহাদেবন অভিনীত) যখন সত্যটি জানতে পারবেন তখন কী হবে তা নিয়ে।   তিনি "ইভিনিং শ্যাডোস" ছবিতে তার ভূমিকার জন্য "আউট অ্যাট দ্য মুভিজ, উইনস্টন-সালেম"-এ সেরা পার্শ্ব চরিত্রে অভিনয়ের পুরস্কার জিতেছেন।  তিনি দয়ানন্দ শেঠির সাথে বিবাহ-বহির্ভূত সম্পর্কে আবদ্ধ ছিলেন, যার সাথে তার একটি সন্তানও রয়েছে।   টেলিভিশন    একজন উচ্চাকাঙ্ক্ষী এয়ারহোস্টেস হিসেবে থোডা সা আসমান  দেখ ভাই দেখ (১৯৯৩) নীরু চরিত্রে  সানপ-সেধি (১৯৯৪) মোহন কাপুরের সাথে সহ-হোস্ট হিসাবে  মোনা চরিত্রে কেয়া বাত হ্যায় (১৯৯৭)  সিআইডি (২০০৪-২০০৫) ডাঃ অঞ্জলিকা দেশমুখের ভূমিকায়  আহাত (১৯৯৫-২০০১) এপিসোডিক ভূমিকায়  পর্ব ১.১৮-১.১৯ (১৯৯৫) করুণা চরিত্রে  পর্ব ১.১০৮-১.১০৯ (১৯৯৭) রাক্ষস চরিত্রে  পর্ব ১.১৩২-১.১৩৩ (১৯৯৮) শিল্পা চরিত্রে  পর্ব ১.১৭৬-১.১৭৭ (১৯৯৯) অঞ্জু চরিত্রে  পর্ব ১.২৬৮-১.২৬৯ (২০০১) রীনা চরিত্রে  ডক্টর চিত্রা শেশাদ্রির চরিত্রে ধড়কন   ন্যায় (১৯৯৯-২০০০) অ্যাডভোকেট বর্ষা হিসাবে  রিশতে (টিভি ধারাবাহিক) বিভিন্ন চরিত্রে  শুভ মঙ্গল সতর্ক (২০০৩) মারিয়া চরিত্রে  মরিয়দা: লেকিন কব তক  অম্বর ধারা (২০০৭-২০০৮) লতা, অম্বর এবং ধারার মা হিসাবে  কল্যাণী ঝা (প্রধান প্রতিপক্ষ) চরিত্রে কালা তিকা  ঊষা শর্মার চরিত্রে বাত হামারি পাক্কি হ্যায়  জীবন সহি হ্যায় (২০১৬-২০১৮) জসজিতের মায়ের চরিত্রে   চলচ্চিত্র তালিকা    ছবি  বছরশিরোনামভূমিকা১৯৯০জখমী জমিন মোনা সিং (ঠাকুরের মেয়ে)১৯৯১বাহারোঁ কে মঞ্জিলআশা১৯৯৩বনি১৯৯৫কালা সাচপূজা দেশাই/কবিতা১৯৯৭মৃত্যুদন্ডবিশেষ উপস্থিতিচিরন্তন১৯৯৮হাজার চৌরাসী কি মাবিনি১৯৯৯বিন্ধাস্তএসিপি নিশা ভেলঙ্কর২০০০'শালিনী (অজয় বক্সির ক্রাশ)২০০০ডেড এন্ড (টিভি মুভি)২০০৩ইয়ে হ্যায় ছক্কাদ বাক্কাদ বুম্বে বো২০০৩রাজা দিল কা গুলামক্যামিও চেহারাশফাক২০০৩বাকরা২০০৪হোয়াইট নয়েজ২০০৪আমি - ভারতীয় হতে গর্বিতআমি শ্যালিকা২০০৫মঙ্গল পাণ্ডে: দ্য রাইজিংকমলা২০০৭বুদ্ধ মার গয়া২০০৭গান্ধী, আমার পিতাপতিতা২০০৮হাইজ্যাকসিমোন২০১২চিকা, ডাকাডাকি২০১৪সুপার নানি২০১৪মারদানিমীনু রাস্তোগি, করণের মা২০১৫পেয়ার কা পঞ্চনামা ২সুপ্রিয়ার মা২০১৬ডিশুমগায়ত্রী শুভ মিশ্র, ভারতের পররাষ্ট্র মন্ত্রী২০১৭সিক্রেট সুপারস্টারএডভোকেট শিনা২০১৮সন্ধ্যার ছায়াবসুধা২০২০ভাগ বিয়ানি ভাগবিনির মা২০২২তারা বনাম বিলালফারজানা, বিলাল খানের মা   ওয়েব ধারাবাহিক  বছর শিরোনাম ভূমিকা প্ল্যাটফর্ম মন্তব্য ২০১৯ মা - মঙ্গল গ্রহের উপর অভিযান সুনীতা ব্যাস অল্টবালাজি, জি৫   তথ্যসূত্র    বহিঃসংযোগ        বিষয়শ্রেণী:১৯৭০-এ জন্ম বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
ওয়াকিল উদ্দিন একজন বাংলাদেশী ব্যবসায়ী, আওয়ামী লীগ রাজনীতিবিদ এবং ঢাকা-১১ আসনের প্রতিনিধিত্বকারী সাবেক জাতীয় সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। তিনি বর্তমানে ঢাকা মহানগর উত্তর আওয়ামী লীগের সহ-সভাপতি। কর্মজীবন তিনি বারিধারা করপোরেশন লিমিটেড ও বারিধারা অ্যাগ্রো অ্যান্ড ফুড প্রসেসিং লিমিটেডের চেয়ারম্যান ও মিউচুয়াল ট্রাস্ট ব্যাংক লিমিটেডের সাবেক চেয়ারম্যান। এছাড়া দেশের সেরা আবাসন কোম্পানি স্বদেশ প্রোপার্টিস লিমিটেডের ব্যবস্থাপনা পরিচালক।  শিক্ষা জীবন ১৯৬৯ সালে এসএসসি পাশ করেন।  তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য
সারিতা দিল্লি প্রেস গ্রুপ দ্বারা প্রকাশিত একটি পাক্ষিক হিন্দি ম্যাগাজিন। Sarita eMagazine  EMagazine Catalog. Retrieved 30 July 2015. প্রথম প্রকাশিত হয় ১৯৪৫ সালে। ম্যাগাজিনটি নারীদের লক্ষ্য করে, এবং সামাজিক ও পারিবারিক পুনর্গঠনের আদর্শকে মূর্ত করে। ১৯৫০-এর দশকে এটি মাসিক ভিত্তিতে প্রকাশিত হয়েছিল।     তথ্যসূত্র    বহিঃসংযোগ   বিষয়শ্রেণী:ভারতের নারীদের ম্যাগাজিন বিষয়শ্রেণী:ভারতের মাসিক ম্যাগাজিন বিষয়শ্রেণী:ভারতের দ্বি-সাপ্তাহিক ম্যাগাজিন বিষয়শ্রেণী:হিন্দি ভাষার ম্যাগাজিন বিষয়শ্রেণী:১৯৪৫-এ প্রতিষ্ঠিত ম্যাগাজিন
মন্থন' ১৯৭৬ সালে মুক্তিপ্রাপ্ত একটি হিন্দি চলচ্চিত্র। এটির পরিচালক শ্যাম বেনেগল। মিল্ক কো-অপারেটিভের প্রতিষ্ঠাতা ডঃ ভির্গেশ কুরিয়েন এর দুগ্ধ সমবায় প্রতিষ্ঠার মুভমেন্টই সিনেমাটির মূল বিষয়বস্তু। চলচ্চিত্রের কাহিনি লিখেছিলেন ডঃ কুরিয়েন এবং বিজয় তেন্ডু্লকর, যৌথভাবে। ১৯৭০ সালে অপরেশন ফ্লাড নামে যে প্রজেক্টটি ন্যাশনাল ডেয়ারি ডেভেলপমেন্ট বোর্ড চালু করে, তার ফলে প্রচুর দুগ্ধ উৎপাদক কৃষক গো-পালনকারি দরিদ্র ভারতীয় আর্থিকভাবে স্বনির্ভর হন। এই সাফল্যের নাম দেওয়া হয় 'শ্বেত বিপ্লব'। মূলত এই প্রেক্ষাপটেই ছায়াছবিটি তৈরি। এটি ভারতের প্রথম গণ-অর্থায়নের চলচ্চিত্র, যেটা তৈরির জন্য প্রায় পাঁচ লক্ষ কৃষক প্রত্যেকে দুই টাকা করে অর্থসাহায্য করেছিলেন।  ছায়াছবিটি পরের বছর ১৯৭৭ সালে জাতীয় পুরস্কারের মনোনয়নে, হিন্দি ভাষায় সেরা চলচ্চিত্র, সেরা চিত্রনাট্য ও সেরা নেপথ্য গায়িকা বিভাগে প্রথম হিসেবে ঘোষিত হয়।  ছবির শিরোনাম গান (মেরা গাম কাথাপারে) গেয়েছিলেন প্রীতি সাগর। এই গানটাই পরে আমূল এর বিজ্ঞাপনে ব্যবহার করা হত।   অভিনয়   গিরিশ কারণাড - ডঃ রাও  নাসিরুদ্দিন শাহ্ - ভোলা  স্মিতা পাতিল - বিন্দু  অমরেশ পুরী - মিশ্রাজী  মোহন আগাসে - সরপঞ্চ  কুলভূষণ খারবান্দা  অনন্ত নাগ - চন্দ্রভারকর  তথ্যসূত্র  বহিঃসংযোগ    বিষয়শ্রেণী:১৯৭৬-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:শ্যাম বেনেগল পরিচালিত চলচ্চিত্র
স্টেট ডুমা বা স্টেট দুমা () রাশিয়া সরকারের আইনসভার অন্যতম অংশ এবং জাতীয় সংসদের নিম্নকক্ষ হিসেবে পরিচিত। উচ্চকক্ষ হিসেবে রয়েছে ফেডারেশন কাউন্সিল। ১৯০৬ সালে স্টেট দুমা’র সর্বপ্রথম প্রতিষ্ঠা পায় ও রাশিয়া’র প্রথম নির্বাচিত সংসদ হিসেবে গণ্য করা হয়। ১৯২২ সালে সোভিয়েত সংসদ এর স্থলাভিষিক্ত হয়। পরবর্তীতে ১৯৯৩ সালে এটি পুনরায় প্রতিষ্ঠিত হয়। ১৯৯৩ সালে রাশিয়া সাংবিধানিক সঙ্কটের প্রেক্ষাপটে বরিস ইয়েলেৎসিন নতুন সংবিধান প্রবর্তন করতে বাধ্য হন। এরফলে সুপ্রিম সোভিয়েতের পরিবর্তে স্টেট দুমা স্থলাভিষিক্ত হয়। রুশ সাধারণ জনগণের জনমত প্রতিফলনের জন্য গণভোটের মাধ্যমে এ নিম্নকক্ষটি অনুমোদিত হয়।   আইন প্রণয়ন, প্রধানমন্ত্রী নির্বাচন, সরকারের কার্যাবলী পর্যবেক্ষণ, রাষ্ট্রপতিকে ক্ষমতা থেকে অপসারণসহ নতুন নির্বাচনের আয়োজন স্টেট ডুমা’র মাধ্যমে করা হয়ে থাকে। যে-কোন ধরনের আইন প্রণয়ন ও পরিবর্তন করার ক্ষমতা এ কক্ষের রয়েছে। সাধারণ সংখ্যাগরিষ্ঠ ভোটের মাধ্যমেই যে-কোন ধরনের আইনকে বৈধতা দেয়া হয়। এর আসন সংখ্যা ৪৫০। সংসদ সদস্যদেরকে ডেপুটি হিসেবে অভিহিত করা হয়। ম্যানেজ স্কয়ারের কাছে মস্কোর কেন্দ্রস্থলে এর সদর দফতর অবস্থিত।   সদস্য পদ  ২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন।Article 97(2) of the Constitution of Russia কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ।Article 97(3) of the Constitution of Russia তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না।   রাষ্ট্রপতির প্রতিনিধি   আলেকজান্ডার ইয়াকোভলেভ (১৮ ফেব্রুয়ারি, ১৯৯৪ - ১০ ফেব্রুয়ারি, ১৯৯৬)  আলেকজান্ডার কোটেনকভ (১০ ফেব্রুয়ারি, ১৯৯৬ - ৫ এপ্রিল, ২০০৪)  আলেকজান্ডার কোসোপকিন (৫ এপ্রিল, ২০০৪ থেকে)   তথ্যসূত্র    বহিঃসংযোগ    Official site  রাশিয়া  বিষয়শ্রেণী:১৯৯৩-এ রাশিয়ায় প্রতিষ্ঠিত বিষয়শ্রেণী:রাশিয়া সরকার
সামাররা () হচ্ছে ইরাকের একটি শহর। বাগদাদের  উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা,  স্থাপত্য এবং শৈল্পিক রেলিক ধরে রেখেছে।UNESCO, Samarra Archaeological City, http://whc.unesco.org/en/list/276 ২০০৭ সালে ইউনেস্কো  সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে।   ইতিহাস    প্রাচীন সামাররা  thumb|left|upright|নারী ভাস্কর্য, সামাররা, ৬০০০ খ্রিস্টপূর্বাব্দthumb|upright|বার্লিনের পারগ্যামন জাদুঘরে সামাররা গামলা। কেন্দ্রের স্বস্তিকা চিহ্নের নকশা সংস্কারকৃত।Stanley A. Freed, Research Pitfalls as a Result of the Restoration of Museum Specimens, Annals of the New York Academy of Sciences, Volume 376, The Research Potential of Anthropological Museum Collections pages 229–245, December 1981.thumb|upright|চীনাদের তৈরী স্যাংকাই মৃৎ ফলক, ৯ম-১০ম শতক, সামাররাতে প্রাপ্ত ইসলামী মৃৎশিল্পে চৈনিক প্রভাবের উদাহরণ।  জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে।  এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে।   জনপ্রিয় সংস্কৃতিতে সামাররা একটি রূপক আছে সামারাতে পরোয়ানা পাওয়া হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত,This is recorded in the Babylonian Talmud, Sukkah 53a. অনুবাদিত বর্ণনা করেছেন উইলিয়াম সমারসেট মম্,"The Appointment in Samarra" (as retold by W. Somerset Maugham [1933]). যেখানে মৃত্যু ভাষ্যকার এবং কেন্দ্রীয় চরিত্র উভয়ই।John O'Hara, Appointment in Samarra, Harcourt, Brace & Co., 1934.   তথ্যসূত্র   বিষয়শ্রেণী:ইরাকের প্রত্নতাত্ত্বিক স্থান বিষয়শ্রেণী:খিলাফতের রাজধানী বিষয়শ্রেণী:ইরাকের শহর বিষয়শ্রেণী:পবিত্র নগরী বিষয়শ্রেণী:বিপদাপন্ন বিশ্ব ঐতিহ্যবাহী স্থান বিষয়শ্রেণী:ইরাকের বিশ্ব ঐতিহ্যবাহী স্থান বিষয়শ্রেণী:আরবীয় স্থাপত্য বিষয়শ্রেণী:প্রত্নতত্ত্ব জাতীয় স্থান বিষয়শ্রেণী:পূর্ব-ভূমধ্যসাগরীয় অঞ্চল
দ্য অর্ডার অফ দ্য যুগোস্লাভ স্টার ছিল যুগোস্লাভিয়ায় পুরস্কৃত সর্বোচ্চ জাতীয় মেধার আদেশ। এটি চারটি শ্রেণীতে বিভক্ত ছিল। সর্বোচ্চ শ্রেণী, যুগোস্লাভ গ্রেট স্টার ছিল যুগোস্লাভিয়ায় ভূষিত সর্বোচ্চ রাষ্ট্রীয় অলঙ্করণ। দেশগুলির মধ্যে শান্তি ও সহযোগিতার উন্নয়ন এবং শক্তিশালীকরণের জন্য এই আদেশটি বেশিরভাগ বিদেশী রাষ্ট্রপ্রধানদের দেওয়া হয়েছিল।  দ্য অর্ডার অফ দ্য যুগোস্লাভ স্টার সার্বিয়া এবং মন্টিনিগ্রোতে মেধার দ্বিতীয় সর্বোচ্চ ক্রম ছিল।  যুগোস্লাভ স্টার অর্ডার অফ দ্য ইউগোস্লাভিয়ার প্রেসিডেন্ট জোসিপ ব্রোজ টিটো ১ ফেব্রুয়ারী ১৯৫৪ সালে প্রতিষ্ঠা করেছিলেন এবং এর চারটি শ্রেণী ছিল। Standard magazin: Srbija ponovo deli odlikovanja , br.133, 05.12.2008.  সর্বোচ্চ শ্রেণী, যুগোস্লাভ গ্রেট স্টার, "দুই দেশের মধ্যে শান্তিপূর্ণ ও বন্ধুত্বপূর্ণ সহযোগিতার উন্নয়ন ও সুসংহতকরণে অসামান্য যোগ্যতার জন্য" বিদেশী রাষ্ট্রপ্রধানদের উদ্দেশ্যে করা হয়েছিল।  প্রথম এ ধরনের আদেশ ইথিওপিয়ার সম্রাট হাইলে সেলাসির কাছে পেশ করা হয়।   প্রাপক    জিয়াউর রহমান, বাংলাদেশের রাষ্ট্রপতি - ২২ নভেম্বর ১৯৭৮ সালে ভূষিত   তথ্যসূত্র   বিষয়শ্রেণী:২০০৬-এ বিলুপ্ত পুরস্কার বিষয়শ্রেণী:১৯৫৪-এ প্রবর্তিত পুরস্কার বিষয়শ্রেণী:অর্ডার অব দ্য যুগোস্লাভ স্টার বিজয়ী
কুংফু হাসল ()হল ২০০৪ সালে মুক্তিপ্রাপ্ত একটি মার্শাল আর্ট অ্যাকশন কমেডি চলচ্চিত্র, যা স্টিভেন চৌ পরিচালনা, প্রযোজনা এবং সহ-রচনা করেছেন। তিনি এতে মুখ্য চরিত্রে অভিনয় করার পাশাপাশি হুয়াং শেংয়ি, ইউয়েন ওয়া, ইউয়েন কিউ, ড্যানি চ্যান কক-কোয়ান এবং লেউং সিউ-লুং এর সাথে গুরুত্বপূর্ণ ভূমিকায় উপস্থিত হয়েছেন। চলচ্চিত্রটির কাহিনী একটি হত্যাকারী পাড়ার গ্যাং, অসম্ভব নায়কদের একটি দরিদ্র গ্রাম এবং একজন উচ্চাকাঙ্ক্ষী গুন্ডার তার সত্যিকারের স্বয়ংকে খুঁজে বের করার কঠোর যাত্রাকে ঘিরে আবর্তিত হয়। চলচ্চিত্রটির মার্শাল আর্ট কোরিওগ্রাফি তত্ত্বাবধান করেছেন ইউয়েন উ-পিং।  চলচ্চিত্রটি হংকং এবং চীনের মূল ভূখণ্ডের প্রযোজনা সংস্থাগুলির যৌথ প্রযোজনায় শাংহাইতে চিত্রায়িত হয়েছিল। শাওলিন সকার-এর বাণিজ্যিক সাফল্যের পর, এর প্রযোজনা সংস্থা স্টার ওভারসিস ২০০২ সালে কলাম্বিয়া পিকচার্স এশিয়ার সাথে চলচ্চিত্রগুলি উন্নয়ন শুরু করে। এতে ১৯৭০-এর দশকের হংকং অ্যাকশন সিনেমার জন্য বিখ্যাত বেশ কয়েকটি অবসরপ্রাপ্ত অভিনেতাকে অন্তর্ভুক্ত করা হয়েছে এবং এটিকে ক্রাউচিং টাইগার, হিডেন ড্রাগন এবং হিরো-এর মতো সমসাময়িক এবং প্রভাবশালী উশিয়া চলচ্চিত্রের সাথে তুলনা করা হয়েছে। চলচ্চিত্রটির কার্টুন বিশেষ 효과, যা ঐতিহ্যবাহী চীনা সঙ্গীত দ্বারা সঙ্গতিপূর্ণ, প্রায়শই এর সবচেয়ে আকর্ষণীয় বৈশিষ্ট্য হিসেবে উল্লেখ করা হয়। কুং ফু হাসল ২০০৪ সালের ২৩ ডিসেম্বর চীনে এবং ২০০৫ সালের ২৫ জানুয়ারি মার্কিন যুক্তরাষ্ট্রে মুক্তি পায়। চলচ্চিত্রটি ইতিবাচক পর্যালোচনা পেয়েছিল এবং উত্তর আমেরিকায় ১৭ মিলিয়ন মার্কিন ডলার এবং অন্যান্য অঞ্চলে ৮৪ মিলিয়ন মার্কিন ডলার আয় করেছিল। এটি মার্কিন যুক্তরাষ্ট্রে সর্বোচ্চ আয়কারী বিদেশী ভাষার চলচ্চিত্রের তালিকায় দশম স্থানে ছিল এবং ২০০৫ সালে দেশটিতে সর্বোচ্চ আয়কারী বিদেশী ভাষার চলচ্চিত্র ছিল। কুং ফু হাসল অসংখ্য পুরস্কার জিতেছে, যার মধ্যে ছয়টি হংকং চলচ্চিত্র পুরস্কার এবং পাঁচটি গোল্ডেন হর্স পুরস্কার অন্তর্ভুক্ত। চলচ্চিত্রটির দশম বার্ষিকী উপলক্ষে ২০১৪ সালের অক্টোবরে এশিয়া এবং আমেরিকা জুড়ে ৩ডি-তে পুনরায় মুক্তি দেওয়া হয়।  তথ্যসূত্র  বহিঃসংযোগ       Kung Fu Hustle at LoveHKFilm.com  The Six Degrees of Stephen Chow and Kung Fu Hustle
thumb|পর্ব হলো জৈবিক শ্রেণিবিন্যাসের একটি ক্রমধারা পর্ব হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা জগৎের নিচে ও শ্রেণীর উপরে অবস্থান করে।  প্রাণী জগতের পর্ব প্রাণী জগতের পর্বসমূহকে দুুুুটি ভাগে বিভক্ত করা যায়। যথা  ১. মেজর ফাইলা বা প্রধান পর্ব ।  ২. মাইনর ফাইলা বা গৌণ পর্ব। প্রধান পর্ব  মুুুখ্য পর্ব মোট ৯টি।  এগুলো হল:  পরিফেরা - (Porifera) নিডারিয়া  -  (Cnidaria)  প্লাটিহেলমিনথেস - (Platyhelminthes) নেমাটোডা - (Nematoda) অ্যানেলিডা - (Annelida) আর্থ্রোপোডা -  (Arthropoda) মলাস্কা - (Mollusca) একাইনোডারমাটা - (Echinodermata)   কর্ডাটা - (Chordata)      গৌণ পর্ব  অবশিষ্টগুলো গৌণ। এদের সংখ্যা প্রায় ২৫ টি। সেগুলো হল: প্রোটোজোয়া (Protozoa ) মেসোজোয়া (Mesozoa ) টেনোফোরা (Ctenophora) রিনকোসিলা (Rhynchocoela) এনটোপ্রোক্টা (Entoprocta ) একটোপ্রোক্টা (Ectoprocta ) একান্থোসেফালা (Acanthocephala ) নেমাটোমরফা (Nematomorpha) গ্যাস্ট্রোট্রিকা (Gastrotricha ) কাইনোরিং কা (Kinorhyncha ) ব্রাকিওপোডা(Brachiopoda ) ফোরোনিডা(Phoronida) কিটোগন্যাথা(Chaetognatha) প্রিয়াপুলিডা(Priapulida) সাইপুনকুলিডা(sipunculida) একাইউরয়ডিয়া(Echiuroidea) পোগোনোফোরা(Pogonophora) লরিসিফেরা (Loricifera) প্লাকোজোয়া (placozoa) হেমিকর্ডাটা (Hemichordata) ন্যথোস্টোমুলিডা (Gnathostomulida) টারডিগ্রাডা (Tardigrada) সাইক্লিওফোরা(çycliophora) রোমবোজোয়া। (Rhombozoa) রটিফেরা (Rotifera)   তথ্যসূত্র   বিষয়শ্রেণী:জীববিজ্ঞান বিষয়শ্রেণী:বৈজ্ঞানিক শ্রেণিবিন্যাস
নেহালপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার দর্শনা থানার একটি ইউনিয়ন পরিষদ। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৮টি।  প্রাথমিক বিদ্যালয়  দেশের সব মানুষের শিক্ষা নিশ্চিত করণের লক্ষ্যে সরকার নিরালস প্রচেষ্টা চালিয়ে যাচ্ছে। এরই অংশ হিসাবে সরকার সরকারী প্রাথমিক বিদ্যালয় গুলো আধুনিকায়ন ও বেসরকারী প্রাথমিক বিদ্যালয় গুলোকে সরকারী প্রাথমিক বিদ্যালয়ে রুপান্তরিত করেছেন। নেহালপুর  ইউনিয়নের শিক্ষার প্রসারে সবার জন্য প্রাথমিক শিক্ষা নিশ্চিত করণের জন্য ৮টি সরকারী প্রাথমিক বিদ্যালয় প্রাথমিক শিক্ষা স্থরের শিশুদের পাঠ দান করে যাচ্ছে। এলাকার প্রাথমিক শিক্ষার সম্প্রসারণে এই প্রাথমিক বিদ্যালয় গুলোর ভুমিকা খুবই গুরুত্বপুর্ণ। অনেক বিদ্যালয়ে শিক্ষক স্বল্পতা থাকলেও কর্মরত শিক্ষকরা নিরালস ভাবে কাজ করে যাচ্ছে মান সম্মত শিক্ষা দানের জন্য। এটি প্রাথমিক শিক্ষার প্রসারে বিদ্যালয় গুলোর এই ভুমিকা স্বরণীয় হয়ে থাকবে। নিম্নে অত্র নেহালপুর  ইউনিয়নের প্রাথমিক বিদ্যালয়ের তালিকা বর্ণিত হলো।  ১।  সুবোধপুর বোয়ালমারী সরকারী প্রাথমিক বিদ্যালয়  ২। নেহালপুর সরকারী প্রাথমিক বিদ্যালয়  ৩। হিজলগাড়ী সরকারী প্রাথমিক বিদ্যালয়  ৪। কুন্দিপুর সরকারী প্রাথমিক বিদ্যালয়  ৫। দোস্ত সরকারী প্রাথমিক বিদ্যালয়  ৬। ডিহি-কৃষ্ণপুর সরকারী প্রাথমিক বিদ্যালয়  ৭। বোয়ালিয়া সরকারী প্রাথমিক বিদ্যালয়  ৮। কোটালী সরকারী প্রাথমিক বিদ্যালয়  ইতিহাস  ২০১৫ সালে চুয়াডাঙ্গা সদর উপজেলার বড় তিনটি ইউনিয়ন পরিষদকে বিভক্ত করে ছয়টি ইউনিয়ন পরিষদ গঠন করে প্রজ্ঞাপন জারি করা হয়। তার মধ্যে বেগমপুর পুনর্গঠিত করে নেহালপুর গঠন করা হয়।   গ্রামসমূহ    নেহালপুর  বোয়ালিয়া  হিজলগাড়ী  ডিহি  নলবিলা  দোস্ত  কুন্দিপুর  কৃষ্ণপুর  রনগোহাইল  কোটালী  দর্শনা  তথ্যসূত্র  বিষয়শ্রেণী:চুয়াডাঙ্গা সদর উপজেলার ইউনিয়ন
কুদুদুলা নাগেশ তেলেঙ্গানা রাষ্ট্র সমিতির অন্তর্ভুক্ত একজন ভারতীয় রাজনীতিবিদ। তিনি অন্ধ্র প্রদেশ বিধানসভার সদস্য এবং আলায়ার আসনের প্রতিনিধিত্ব করেন।  তিনি ইয়াদাদ্রি-ভোঙ্গির জেলার কোলনপাকের কাছে রাঘবপুরম নামে এক গ্রামের দরিদ্র পরিবারে জন্মগ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অন্ধ্রপ্রদেশ বিধানসভার সদস্য ২০০৪-২০০৯ বিষয়শ্রেণী:অন্ধ্রপ্রদেশ বিধানসভার সদস্য ২০০৯-২০১৪
... ২০১০ সালে, ইন্ডিয়ান প্রিমিয়ার লীগ ইউটিউবে সরাসরি সম্প্রচারকৃত প্রথম ক্রীড়া ইভেন্টে পরিণত হয়?  ... ইন্ডিয়ান প্রিমিয়ার লীগের ইতিহাসে মুম্বই ইন্ডিয়ান্স সর্বাধিক ৩ বার শিরোপা জয়লাভ করেছে?  ... ৩ বার ফাইনালে খেলা সত্ত্বেও রয়্যাল চ্যালেঞ্জার্স ব্যাঙ্গালোর কখনো ইন্ডিয়ান প্রিমিয়ার লীগের শিরোপা জিততে সক্ষম হয়নি?  ... কোচি টাস্কার্স কেরালা ভারতীয় ক্রিকেট নিয়ন্ত্রণ বোর্ডের চুক্তি ভঙ্গ করায় আইপিএল হতে পর্যবসিত হয়েছে?  ... দিল্লি ডেয়ারডেভিলসের সঙ্গীতের নাম হচ্ছে "মুন্ডে দিল্লি কে"?  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
পাকিস্তান অবজার্ভার পাকিস্তানের প্রাচীনতম ও বহুল পঠিত ইংরেজি ভাষার দৈনিক পত্রিকার মধ্যে একটি ছয়টি শহর, ইসলামাবাদ, করাচি, লাহোর, কোয়েটা, পেশোয়ার এবং মুজাফফারাবাদে প্রকাশিত হয়ে থাকে। Pakistan Observer listed as Member Publication on All Pakistan Newspapers Society website Retrieved 9 January 2018 পত্রিকাটি ১৯৮৮ সালে প্রয়াত প্রবীণ সাংবাদিক  জাহিদ মালিক Pakistan Observer editor-in-chief Zahid Malik passes away Dawn (newspaper), Published 1 September 2016, Retrieved 9 January 2018  ইতিহাস পত্রিকাটি ১৯৮৮ সালের ১ নভেম্বর ইসলামাবাদে প্রথম প্রকাশিত হয় এবং এটি রাজধানী শহরে প্রকাশিত প্রথম সংবাদপত্র তৈরি করে। পত্রিকাটির সম্পাদক  ফয়সাল জাহিদ মালিক, যিনি প্রধান সম্পাদকও ছিলেন। প্রধান কার্যালয়টি রাজধানী ইসলামাবাদে রয়েছে এবং এর করাচী, লাহোর, পেশোয়ার এবং মুজাফারাবাদে আরও ৪ টি অফিস রয়েছে। আবদুস সাত্তার পাকিস্তানের প্রাক্তন পররাষ্ট্রমন্ত্রী হলে এই সংবাদপত্রের শীর্ষস্থানীয় বিষয় বিশ্লেষক। তিনি আন্তর্জাতিক সুরক্ষায় মনোনিবেশ করেন।  দৈনিক পাকিস্তান অবজার্ভার পাকিস্তানের বৃহত্তম প্রচারিত ইংরেজি সংবাদপত্রগুলির মধ্যে একটি, এটি ইসলামাবাদ, করাচি, লাহোর, পেশোয়ার এবং কোয়েটা থেকে একযোগে প্রকাশিত হয়। All Pakistan Newspapers Society mourns death of Pakistan Observer Editor-in-Chief Zahid Malik  Daily Pakistan (newspaper), Published 1 September 2016, Retrieved 9 January 2018 তথ্যসূত্র  বিষয়শ্রেণী:১৯৮৮-এ পাকিস্তানে প্রতিষ্ঠিত বিষয়শ্রেণী:পাকিস্তানের সংবাদপত্র বিষয়শ্রেণী:পাকিস্তানের ইংরেজি ভাষার সংবাদপত্র বিষয়শ্রেণী:পাকিস্তানের দৈনিক সংবাদপত্র বিষয়শ্রেণী:১৯৮৮-এ প্রতিষ্ঠিত সংবাদপত্র
নরক রাজবংশ প্রাগজ্যোতিষের প্রথম রাজবংশ ছিল। রামায়ণ, মহাভারত, কালিকা পুরাণ, যোগিনী তন্ত্র এবং স্থানীয় কাহিনীতে তাদের উল্লেখ আছে। মহাভারতের যুদ্ধের কিছুকাল আগে দ্বাপর যুগে এই বংশ আরম্ভ হয়েছিল। নরকাসুরের পুত্র এবং পাণ্ডুর বন্ধু ভগদত্ত কৌরবদের হয়ে যুদ্ধে অংশ নিয়েছিলেন। এই বংশ শোণিতপুরের (মধ্য অসম) বাণ বংশের সমসাময়িক ছিল।  দানব রাজবংশের শেষ রাজা ঘটকাসুরকে বধ করে বিদেহের নরক এই বংশ প্রতিষ্ঠা করেছিলেন। কালিকা পুরাণে নরককে ধরিত্রী বা ভূমিদেবীর পুত্র বলে অভিহিত করা হয়েছে। এই নরকের বংশকে ভৌম বংশ বলেও ডাকা হয়। শাসকসকল      নাম  উত্তরসুরী  রানী  ১    নরকাসুর    ভূমি এবং বিষ্ণুর পুত্র  মায়া (বিদর্ভের রাজকুমারী)      ২    ভগদত্ত  নরকের পুত্র                - ৩    পুষ্পদত্ত   ভগদত্তর পুত্র              - ৪    বজ্রদত্ত  ভগদত্তর পুত্র              -  পাদটিকা  তথ্যসূত্র     বিষয়শ্রেণী:আসামের ইতিহাস